b'\n_START_ARTICLE_\nEuropos vartotoj\xc5\xb3 centr\xc5\xb3 tinklas\n_START_SECTION_\nIstorija\n_START_PARAGRAPH_\n2005 m. siekiant padidinti vartojim\xc4\x85 Europos mastu, Europos Komisijos Sveikatos ir vartotoj\xc5\xb3 reikal\xc5\xb3 generalinis direktoratas suk\xc5\xabr\xc4\x97 Europos vartotoj\xc5\xb3 centr\xc5\xb3 tinkl\xc4\x85, apimant\xc4\xaf Europos vartotoj\xc5\xb3 centr\xc5\xb3 tinkl\xc4\x85 (angl. \xe2\x80\x9eEuroguichets\xe2\x80\x9c), kuris teik\xc4\x97 informacij\xc4\x85 vartotojams sprend\xc5\xbeiant tarpvalstybinius skundus, ir Europos neteismin\xc4\xaf tinkl\xc4\x85 (angl. \xe2\x80\x9eEuropean Extra-Judicial Network\xe2\x80\x9c), kuris pad\xc4\x97jo Europos vartotojams apginti savo pa\xc5\xbeeistas teises neteismine gin\xc4\x8d\xc5\xb3 nagrin\xc4\x97jimo tvarka. Nuo to laiko kiekvienoje Europos S\xc4\x85jungos valstyb\xc4\x97je buvo \xc4\xafsteigti Europos vartotoj\xc5\xb3 centrai._NEWLINE_\xc5\xa0iuo metu veikl\xc4\x85 vykdo 29 Europos vartotoj\xc5\xb3 centrai 27-iose Europos S\xc4\x85jungos valstyb\xc4\x97se nar\xc4\x97se, taip pat Islandijoje ir Norvegijoje.\n_START_SECTION_\nOrganizacija ir finansavimas\n_START_PARAGRAPH_\nEuropos vartotoj\xc5\xb3 centr\xc5\xb3 teisinis statusas ES valstyb\xc4\x97se nar\xc4\x97se skiriasi priklausomai nuo Europos vartotoj\xc5\xb3 centro steig\xc4\x97jo - jie gali b\xc5\xabti vie\xc5\xa1ieji juridiniai asmenys arba priva\xc4\x8dios organizacijos/asociacijos._NEWLINE_Europos vartotoj\xc5\xb3 centr\xc5\xb3 veikl\xc4\x85 finansuoja kiekviena ES valstyb\xc4\x97 nar\xc4\x97 ir Europos Komisija. 2006 m. Europos S\xc4\x85jungos parama Europos vartotoj\xc5\xb3 centrams sudar\xc4\x97 4 milijonus eur\xc5\xb3.'